SREDNJA ŠKOLA BAN JOSIP JELAČIĆ

ZAPREŠIĆ, Trg dr. Franje Tuđmana 1

KLASA:110-01/20-01/14

URBROJ:238/33-108-20-3

U Zaprešiću, 10.2.2020.

Na temelju članka 107. stavka 9. Zakona o odgoju i obrazovanju u osnovnoj i srednjoj školi ( Narodne novine broj 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18) i članaka 12. i 13. Pravilnika o načinu i postupku zapošljavanja u Srednjoj školi Ban Josip Jelačić na prijedlog ravnatelja Povjerenstvo za procjenu i vrednovanje kandidata za zapošljavanje donosi:

ODLUKU

o načinu procjene odnosno testiranja kandidata prijavljenih na natječaj

I

Za natječaj objavljen dana 3. veljače 2020. na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnoj pločiSrednje škole Ban Josip Jelačićza radno mjesto nastavnika/ice ekonomske grupe predmeta na određeno puno radno vrijeme utvrđuje se sljedeći način procjene odnosno testiranja kandidata:

Sukladno odredbama Pravilnika o načinu i postupku zapošljavanja u Srednjoj školi Ban Josip Jelačić, obavit će se usmena procjena i vrednovanje (intervju) kandidata koji ispunjavaju formalne uvjete natječaja za radna mjesta nastavnika/ice ekonomske grupe predmeta na određeno puno radno vrijeme.

Pravni i drugi izvori za pripremu kandidata za usmenu procjenu i vrednovanje (intervju) su:

**Strukovni kurikulum za stjecanje kvalifikacije ekonomist (Narodne novine, broj 85/2017)**

**Odluka o donošenju kurikuluma za međupredmetne teme Uporaba IKT, Održivi razvoj, Učiti kako učiti, Osobni i socijalni razvoj, Poduzetništvo (Narodne novine, broj 7/2019)**

**Odluka o donošenju kurikuluma za međupredmetne teme Zdravlje, Građanski odgoj i obrazovanje (Narodne novine, broj 10/2019)**

**Odluka o izmjeni Odluke o donošenju kurikuluma za međupredmetnu temu Zdravlje (Narodne novine, broj 21/2019)**

II

Povjerenstvo za procjenu i vrednovanje kandidata na usmenoj procjeni i vrednovanju (intervjuu) utvrđuje stručna znanja, vještine, interese, motivaciju kandidata za rad u Školi te procjenjuje dodatna znanja i edukacije, dosadašnje radno iskustvo i postignuća u radu.

III

Ako kandidat ne pristupi provjeri i vrednovanju smatrat će se da je povukao prijavu na natječaj.

IV

Ova Odluka stupa na snagu danom donošenja.

 Povjerenstvo za procjenu i vrednovanje kandidata